cyanic-selkie/wikianc huggingface dataset:
Չքնաղ նոր աշխարհ
Կերպարներ
Ֆաննի Քրաուն (Fanny Crowne), Լենինա Քրաունի ընկերուհին (նրանք նույն ազգանունն ունեն, քանի որ Համաշխարհային պետության մեջ թվով երկու միլիարդ մարդկանց համար ընդամենը տաս հազար ազգանուն էր օգտագործվում)։ Ֆանին բարձրաձայնում է իր կաստայի և հասարակության պայմանական արժեքների, մասնավորապես անկանոն սեռական վարքի կարևորության մասին։ Նա խորհուրդ է տալիս Լենինային՝ ասելով, որ վերջինս պետք է ունենա մեկից ավելի տղամարդ, քանի որ անհեթեթ է կենտրոնանալ միայն մեկի վրա։ Ֆանին, այնուամենայնիվ, նախազգուշացնում է Լենինային հեռու մնալ իր նոր սիրեկանից, որին համարում է անարժան։ Սակայն ի վերջո նա աջակցում է իր ընկերուհուն՝ վայրենի Ջոնին գրավելու գործում։
Հենրի Ֆոսթեր (Henry Foster), Լենինայի սիրահարներից մեկը, ալֆա կաստայի շարքային տղամարդ ներկայացուցիչ։ Մոտ չորս ամիս Լենինան Հենրիից բացի ոչ մեկի հետ ֆիզիկական մտերմության մեջ չի եղել, և դա շատ անպատշաճ էր Համաշխարհային պետության չափանիշներով։ Հենրին իր գործընկերների հետ հաճախ է քննարկում Լենինայի մարմինը։ Լենինան հստակ առանձնացնում է Ֆոսթերին մնացածներից, ինչը շատ է զայրացնում Բեռնարդին։
Բենիտո Հուվեր (Benito Hoover), Լենինայի մեկ այլ սիրահար։ Նա հիշում է, որ Հուվերը հատկապես մազոտ է, երբ հանում է հագուստը։
Թոմաս Գրահամբել (Thomas Grahambell), Կենտրոնական Լոնդոնի թխսամեքենարանի և օդափոխման կենտրոնի ադմինիստրատոր, որը մտադիր է Բեռնարդին աքսորել Իսլանդիա։ Սակայն, նրա ծրագրերն անսպասելի շրջադարձ են ունենում, երբ Բեռնարդը վերադառնում է Ռեզերվացիայից Լինդայի և Ջոնի հետ, որն իր և Լինդայի անօրինական երեխան է։ Համաշխարհային պետությունում սկանդալային և անպարկեշտ այս փաստը տնօրենին ստիպում է ամոթից հրաժարվել իր պաշտոնից։
Լինդա (Linda), բետա-մինուս կաստայի ներկայացուցիչ, Ջոնի մայրը, որն ի սկզբանե աշխատել է Համաշխարհային պետության Բեղմնավորման դահլիճում։ Լինդան Մալփայիս է ընկել՝ թխսամեքենարանի տնօրենի հետ դեպի Նյու Մեքսիկոյի ռեզերվացիա ճանապարհորդելուց հետո։ Դա տեղի է ունեցել վեպի հիմնական իրադարձություններից 20-25 տարի առաջ։ Սարերում զբոսանքի ժամանակ աղջիկն ընկել է կիրճը և վնասել գլուխը։ Նրան գտել են Մալփայիսի որսորդները և նրան բերել են պուեբլո։ Պարզվել է նաև, որ Լինդան հղի է տնօրենից։ Նա որդի է ունեցել (Ջոն), ինչը դժվարացրել է նրա վերադարձը քաղաքակիրթ աշխարհ։
Դարվին Բոնապարտ (Darwin Bonaparte), լուսանկարիչ և ֆիլմերի ստեղծող, որը նկարահանել է Ջոնին, երբ վերջինս մտրակում էր ինքն իրեն։ Նա հայտնի է նաև մի քանի այլ աշխատանքներով ։ Բոնապարտն արդեն անուն է ձեռք բերել, սակայն չի բավարարվել դրանով։ Նա ավելի հայտնի է դառնում Ջոնին նկարահանելուց հետո ։ Դարվին Բոնապարտի անունը հղում է Չարլզ Դարվինին և Նապոլեոն Բոնապարտին։
Դոկտոր Շոու (Dr. Shaw), Բեռնար Մարքսի բժիշկ, որը, հետագայում դառնում է նաև Լինդայի և Ջոնի բժիշկը։ Նա Լինդային սոմայի մահացու չափաբաժին է նշանակում, որը կդադարեցնի նրա շնչառական համակարգի աշխատանքը մեկ-երկու ամսվա ընթացքում՝ իր իսկ պատվերով։ Սկզբում Ջոնը դեմ է հանդես է գալիս այդ քայլին, սակայն ի վերջո, նրանք բոլորը համաձայնվում են, որ դա լավագույն որոշումն է, քանի որ այս խնդրանքը մերժելը ավելի մեծ անհանգստություն կառաջացնի ինչպես հասարակության, այդպես էլ անձամբ Լինդայի համար։
Անունների աղբյուրներ և հղումներ
Համաշխարհային Պետության կողմից իր քաղաքացիների սահմանափակ թվով անունները կարելի է գտնել քաղաքական և մշակութային գործիչների շրջանում, որոնք նպաստել են Հաքսլիի դարաշրջանի բյուրոկրատական, տնտեսական և տեխնոլոգիական համակարգերին, և, ենթադրաբար, այդ համակարգերին «Չքնաղ նոր աշխարհում» ։
Հնդկական միստիցիզմից ոգեշնչված՝ Հաքսլին «սոմա» (վեդայական ծիսական ըմպելիք) է անվանել այն թմրանյութը, որն օգտագործվել է բնակչությանը վերահսկելու համար։
Քննադատների արձագանք
Հրապարակումից հետո Ռեբեկա Ուեսթը գնահատել է «Չքնաղ նոր աշխարհը» որպես «ամենակատարյալ վեպը, որը Հաքսլին երբևէ գրել է», իսկ Ջոզեֆ Նիդհեմը գովաբանել է այն որպես «պարոն Հաքսլիի հրաշալի գիրք» ։ Բերտրան Ռասելը նույնպես բարձր է գնահատել այն՝ ասելով, որ «պարոն Օլդոս Հաքսլին ցուցադրել է իր սովորական վարպետական ունակությունը «Չքնաղ նոր աշխարհում» ։
Սակայն վեպը նաև բացասական արձագանքներ է ստացել այլ ժամանակակից քննադատներից, թեև ավելի ուշ նրա աշխատանքն ընդունվել է ։
1935 թվականի մայիսի 4-ին Illustrated London News-ում հրապարակված հոդվածում Գիլբերտ Կիտ Չեսթերտոնը բացատրել է, որ Հաքսլին ապստամբել է «ուտոպիաների դարաշրջանի» դեմ։ Մարդկության ապագայի մասին դատողությունների մեծ մասը մինչև 1914 թվականը հիմնվում էր այն թեզի վրա, որ մարդկությունը լուծելու է բոլոր տնտեսական և սոցիալական խնդիրները։ Պատերազմին հաջորդած տասնամյակում դիսկուրսն անցել է աղետի պատճառների քննարկմանը։ Հերբերտ Ուելսի և Ջորջ Բեռնարդ Շոուի աշխատանքները սոցիալիզմի և Համաշխարհային պետության խոստումների մասին դիտարկվել են այն ժամանակ որպես միամիտ լավատեսների գաղափարներ։ Չեսթերտոնը գրել է․
1944 թվականին տնտեսագետ Լյուդվիգ ֆոն Միզեսը նմանապես նկարագրել է «Չքնաղ նոր աշխարհ» վեպը՝ որպես սոցիալիզմի ուտոպիական կանխատեսումների երգիծանք․ «Օլդոս Հաքսլին բավական համարձակ է եղել՝ սոցիալիզմի երազած դրախտն իր սարդոնական հեգնանքի թիրախը դարձնելու համար» ։
«Վերադարձ դեպի չքնաղ նոր աշխարհ»
Վերադարձ դեպի չքնաղ նոր աշխարհ (Brave New World Revisited, Harper & Brothers, ԱՄՆ՝ 1958; Chatto & Windus, ՄԹ՝ 1959 ), ոչ գեղարվեստական աշխատություն, որը Հաքսլին գրել է «Չքնաղ նոր աշխարհ» վեպից գրեթե երեսուն տարի անց։ Այս ստեղծագործության մեջ հեղինակը խորհում է, արդյո՞ք 1930-ական թվականներից ի վեր աշխարհը շարժվել է դեպի ապագա իր տեսլականով, թե իր տեսլականից հեռու։ Երբ Հաքսլին գրել է բնօրինակը վեպը, նա հավատում էր, որ դա ողջամիտ ենթադրություն է եղել այն մասին, թե որտեղ աշխարհը կարող է հասնել ապագայում։ «Վերադարձ դեպի չքնաղ նոր աշխարհ» աշխատության մեջ նա եկել է այն եզրակացության, որ աշխարհը դառնում է «Չքնաղ նոր աշխարհի» նման շատ ավելի արագ, քան նա ի սկզբանե ենթադրել է։
Հաքսլին վերլուծել է դրա պատճառները, ինչպիսիք են գերբնակեցումը, ինչպես նաև բոլոր միջոցները, որոնցով կարելի է վերահսկել բնակչությունը։ Հատկապես նրան հետաքրքրում էին թմրանյութերի և ենթագիտակցական ներշնչանքի ազդեցությունները։ Հաքսլիի զարգացող մտքի պատճառով «Վերադարձ դեպի չքնաղ նոր աշխարհ» ստեղծագործությունը տարբերվում է տոնով։
Գրքի վերջին գլուխը կոչված է միջոցներ առաջարկել, որոնք հնարավոր կլիներ ձեռնարկել, որպեսզի կանխվեր ժողովրդավարությունն ամբողջատեր աշխարհի վերածելու գործընթացը, որը նկարագրված է բնօրինակ՝ «Չքնաղ նոր աշխարհ» վեպում։ Իր վերջին՝ «Կղզի» վեպում նա կրկին շարադրում է նման գաղափարներ, նկարագրելով ուտոպիական ազգ, որը սովորաբար դիտվում է որպես «Չքնաղ նոր աշխարհի» անալոգիա։
Գրաքննություն
Ամերիկյան գրադարանային ասոցիացիան «Չքնաղ նոր աշխարհը» տեղադրել է իր ամենախնդրահարույց գրքերի ցանկում ։ Հետևյալ ցանկը ներառում է որոշ միջադեպեր, որոնցում այն ենթարկվել է գրաքննության, արգելվել կամ վիճարկվել է․
Ազդեցություն և մեղադրանքներ գրագողության մեջ
Ջորջ Օրուելը կարծում էր, որ «Չքնաղ նոր աշխարհը» մասամբ փոխառվել է ռուս հեղինակ Եվգենի Զամյատինի 1921 թվականի «Մենք» (Мы) վեպից ։ Սակայն, Քրիստոֆեր Քոլինզին ուղղված նամակում Հաքսլին հայտնել է, որ գրել է «Չքնաղ նոր աշխարհը» «Մենք» վեպի մասին իմանալուց առաջ ։ Համաձայն այդ վեպի թարգմանիչ Նատաշա Ռենդելին՝ Օրուելի կարծիքով Հաքսլին ստում էր ։ Կուրտ Վոնեգութն ասել է, որ «Դաշնակահար» (Player Piano, 1952) ստեղծագործության սյուժեն նա «զվարճալիորեն գողացել է «Չքնաղ նոր աշխարհ» վեպի սյուժեից, որը զվարճալիորեն գողացվել է Եվգենի Զամյատինի «Մենք» վեպից» ։ 1982 թվականին լեհ հեղինակ Էնթոնի Սմուսկևիչը «Կախարդական խաղը» (Zaczarowana gra) գիտաֆանտաստիկ վեպի իր վերլուծության մեջ գրագողության մեղադրանքներ է ներկայացրել Հաքսլիի դեմ։ Սմուսկյևիչը նմանություններ է ցույց տվել «Չքնաղ նոր աշխարհ» վեպի և լեհ հեղինակ Մեչիսլավ Սմոլարսկու ավելի վաղ հրատարակած «Լույսի քաղաքը» (Miasto światłości, 1924) և «Պարոն Հեմիլթոնի հարսանեկան ճամփորդություն» (Podróż poślubna pana Hamiltona, 1928) գիտաֆանտաստիկ վեպերի միջև ։ Հաքսլիին ուղղված բաց նամակի մեջ նա գրել է․ «Մեծ հեղինակի այս ստեղծագործությունը՝ ինչպես աշխարհի ընդհանուր պատկերի, այնպես էլ անհամար մանրամասների առումով, այնքան է այս երկու վեպի նման, որ, իմ կարծիքով, պատահական անալոգիա չի կարող լինել »։
Գրելով Բրիտանիկա հանրագիտարանի համար, Քեյթ Լոնեսը նշում է «Չքնաղ նոր աշխարհ», «Կախարդական խաղը» գրքերի և այդ դարաշրջանի այլ վեպերի միջև, որոնք կարելի է դիտարկել որպես «ընդհանուր վախեր, որոնք կապված են տեխնոլոգիաների արագ զարգացման հետ, և 20-րդ դարի սկզբին տեխնիկյի առումով թերահավատների ընդհանուր զգացմունքներ» ։ Այլ հակաուտոպիական վեպերը հետևել են Հաքսլիի ստեղծագործությանը, այդ թվում՝ Օրուելի «1984» հակաուտոպիական վեպը (1949)։
Ժառանգություն
1999 թվականին Modern Library-ն տեղադրել է «Չքնաղ նոր աշխարհ» վեպն իր «20-րդ դարի 100 լավագույն անգլալեզու վեպեր» ցանկի 5-րդ հորիզոնականում ։ Իսկ Դարի 100 գրքերն ըստ Լը Մոնդ օրաթերթի կողմից 1999 թվականին կազմված ցանկում զբաղեցրել է 21-րդ հորիզոնականը։ 2003 թվականին Ռոբերտ ՄաքՔարամը, գրելով The Observer պարբերականի համար, տեղադրել է վեպն իր «բոլոր ժամանակների 100 մեծագույն վեպեր» ցանկի 53-րդ հորիզոնականում ։ Բացի այդ՝ BBC-ի «The Big Read» հարցման արդյունքներով այն զբաղեցրել է 87-րդ հորիզոնականը ։ 2019 թվականի նոյեմբերի 5-ին BBC News-ը ներառել է վեպն իր «100 ամենաազդեցիկ վեպեր» ցանկում ։
Հեռուստատեսություն
2015 թվականի մայիսին The Hollywood Reporter-ը հաղորդել է, որ Սթիվեն Սփիլբերգի Amblin Television կինոընկերությունը Syfy ծառայությանն է փոխանցելու «Չքնաղ նոր աշխարհ» նախագծի համար Լես Բոհեմի գրած (ադապտացրած) սցենարը ։ Ադապտացիան, ի վերջո, գրվել է Դևիդ Վիների կողմից Գրանտ Մորիսոնի և Բրայն Թեյլորի հետ համատեղ, իսկ սերիալը պատվիրվել է 2019 թվականի փետրվարին ԱՄՆ-ում եթեր դուրս գալու համար։ Ի վերջո՝ այն անցել է Peacock սթրիմինգային ծառայությանը և թողարկվել է 2020 թվականի հուլիսի 15-ին ։
Արտաքին հղումներ
Կատեգորիա:Հակաուտոպիական վեպեր Կատեգորիա:Գիտաֆանտաստիկ վեպեր Կատեգորիա:1932 գրքեր Կատեգորիա:Էկրանավորված բրիտանական վեպեր Կատեգորիա:Անգլերեն վեպեր Կատեգորիա:Ինքնասպանությունը հորինվածքներում Կատեգորիա:Հեռուստաշոուների հիմք ծառայած վեպեր Կատեգորիա:Գրական ստեղծագործություններ այբբենական կարգով Կատեգորիա:Անգլերեն գրքեր Կատեգորիա:Անգլերեն գրականություն Կատեգորիա:Զանգակ հրատարակչության գրքեր
Ֆեդերալիզմ
Ֆեդերալիստները դաշնային կազմակերպության կամ իրենց պետության կամ ընդհանրապես բոլոր պետությունների կողմնակիցներն են։ XIX դարի առաջին կեսին դեմոկրատների և արմատականների շրջանում, լայնորեն տարածվում էր հավատը, որ կգա այնպիսի ժամանակ, «երբ ժողովուրդները, մոռանալով վեճերը, կմիավորվեն մեկ ընտանիքի մեջ». այդպիսին, ըստ Պուշկինի, Միցկևիչի համոզմունքն էր։ Այդպես էին մտածում նաև շատ ուրիշներ. այդ գաղափարի համոզված կողմնակիցը Մացցինին էր։ Սակայն այս ընդհանուր տեսքով այդ համոզմունքը չի ծառայել իր հողի վրա ինչ-որ կազմակերպված խմբի ստեղծմանը, միայն որոշակի պետությունների նկատմամբ կիրառության մեջ ֆեդերալիզմը բազմիցս հանդիսացել է ուժեղ կուսակցությունների միավորող սկիզբ ։
1792-1793 թվականների ֆրանսիական հեղափոխության ժամանակ ֆեդերալիստները նույնն են, ինչ ժիրոնդիստները՝ ի տարբերություն մոնտանյարամ ունիտարիստների։
Եվրոպայում «ֆեդերալիստները» («ֆեդերալներ») երբեմն կոչվում են նրանք, ովքեր պաշտպանում են ընդհանուր դաշնային կառավարություն, բաշխված իշխանություններին՝ տարածաշրջանային, ազգային և վերազգային մակարդակներում։ Եվրոպական ֆեդերալիզմը ծագել է հետպատերազմյան Եվրոպայում, և այդ ուղղությամբ ամենակարևոր նախաձեռնություններից մեկը եղել է 1946 թվականին Ցյուրիխում Ուինսթոն Չերչիլի ելույթը ։
Գրականություն
Կատեգորիա:Ֆեդերալություն Կատեգորիա:Գաղափարախոսություններ Կատեգորիա:Քաղաքական տեսություններ Կատեգորիա:Քաղաքական համակարգեր Կատեգորիա:Սահմանադրական իրավունք
Վարահագիրի Գիրի
Վարահագիրի Գիրի (వరాహగిరి వేంకట గిరి, वराहगिरी वेंकट गिरी,, ), հնդիկ քաղաքական գործիչ։
Ավարտել է Իռլանդիայի ազգային համալսարանի (Դուբլին) իրավաբանական ֆակուլտետը։ Հայրենիք վերադառնալով, ընդգրկվել է ազգային-ազատագրական շարժման մեջ և հարել Հնդկական ազգային կոնգրես կուսակցությանը։ 1922-1929 թվականներին մասնակցել է համահնդկական արհմիութենական շարժմանը և դարձել դրա ղեկավարներից մեկը։ Անգլիայի գաղութային տիրապետության դեմ պայքարելու համար 1939-1945 թվականներին գտնվել է բանտում։ Անկախության հռչակումից հետո նշանակվել է Հնդկասաանի դեսպան Ցեյլոնում (1947-1951), իսկ 1952-1954 թվականներին՝ Հնդկաստանի կենտրոնական կառավարության աշխատանքի նախարարը, 1957-1967 թվականներին նահանգապետ՝ տարբեր նահանգներում։ 1967-1969 թվականներին եղել է Հնդկաստանի փոխնախագահ, 1969-1974 թվականներին՝ Նախագահ։
Կատեգորիա:Հնդիկ պետական գործիչներ Կատեգորիա:Հնդկաստանի նախագահներ Կատեգորիա:Հնդկաստանի քաղաքական գործիչներ Կատեգորիա:Սրտամկանի ինֆարկտից մահացածներ
Իգումնովո (գյուղ, Սերպուխովսկի շրջան)
Իգումնովո (Игумново), գյուղ Ռուսաստանի, Մոսկվայի մարզի Սերպուխովսկի շրջանի կազմում։
Բնակչությունը 2009 թվականին գրանցված տվյալներով կազմում էր 189 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Սերպուխովսկի շրջանի բնակավայրեր
Տապուրա
Քաղաքի տոնը նշվում է հուլիսի 4-ին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մատու Գրոսու նահանգի բնակավայրեր
Դոշելուղ
Դոշելուղ, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Զեյվոլդե
Զեյվոլդե (Zeewolde ), համայնք Նիդերլանդների Ֆլեյվոլանդ մարզում։ Տարածքը 248,76 կմ² է, բնակչությունը՝ 19.756 (2011 թ.)։ Մեկ շնչի տարեկան միջին եկամուտը 12.800 եվրո է։
Կատեգորիա:Ֆլեյվոլանդի համայնքներ Կատեգորիա:1984 թվականին հիմնադրված բնակավայրեր
Զինաթափում
Զինաթափում, պատերազմ վարելու միջոցների լիակատար ոչնչացման կամ նշանակալի կրճատման միջոցառումների ամբողջություն։ Կարող է լինել ինչպես բազմակողմանի, այնպես էլ միակողմանի։
Միջուկային և զանգվածային ոչնչացման այլ զենքերի կուտակումը զինաթափումը դարձնում է հրատապ խնդիր։ Զինված ուժերի սահմանափակ կիրառման պայմանագրեր կնքվել են դեռևս հնում։ Շահագործական հասարակարգերում զինաթափման գաղափարն իշխող դասակարգերն օգտագործել են քաղաքական խուսավարման, հակառակորդի ռազմական պոտենցիալը թուլացնելու, սեփականը՝ խթանելու նպատակով։
Ներկայում զինաթափումը հիմնականում ուղղված է միջուկային զենքերը վերահսկելուն, սահմանափակելուն և կրճատելուն։
Կատեգորիա:Խաղաղություն Կատեգորիա:Միջուկային զենք
Լիբանանյան ճարտարապետություն և կերպարվեստ
Կատեգորիա:Լիբանանի ճարտարապետություն
Պոդբորովե (գյուղ, Վիբորգսկի շրջան)
Պոդբորովե (Подборовье), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 73 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Վիբորգսկի շրջանի բնակավայրեր
Թոմ Սվիֆթ
Թոմ Սվիֆթ (Tom Swift), գիտական ֆանտաստիկայի և արկածային ժանրի՝ դեռահասների համար նախատեսված համանուն գրքերի շարքի գլխավոր հերոսը, որոնք ԱՄՆ-ում լույս են տեսել 20-րդ դարասկզբից։ Սկզբում Թոմ Սվիֆթը երիտասարդ հանճար է, որ իր ժամանակները գերազանցող գյուտեր է անում՝ ստեղծելով տուրբինային շարժիչով մոտոցիկլետ, մոտորանավակ, օդանավ, էլեկտրական հրացան, ֆոտոհեռախոս և այլն։
Տեսք
Հանճարեղ գյուտարարի մասին գրքերը հայտնվել են էդիսոնադայի ժանրի ժողովրդականության ժամանակ ։ Թոմ Սվիֆթի մասին առաջին գրքերը լույս են տեսել 1910 թվականին մանկական և դեռահասների համար գրականության հրատարակմամբ զբաղվող «Stratemeyer Syndicate» հրատարակչության կողմից։ Հերոսի կերպարը հորինել է հրատարակչության հիմնադիր Էդվարդ Ստրատեմայերը ։ Գրքերի վրա աշխատել է մի խումբ հեղինակներ՝ Վիկտոր Էփլթոն ընդհանուր կեղծանվամբ, որոնց թվում են եղել նաև Էդվարդ Ստրատեմայերը և նրա դուստրը՝ Հարիետը ։ Այդ գոյություն չունեցող գրողի անունն օգտագործվել է նաև հաջորդ բոլոր շարքերում։ «Թոմ Սվիֆթ» անունն առաջին անգամ հանդիպում է Ստրատիմայերի հրատարակչության «Shorthand Tom the Reporter; Or, the Exploits of a Bright Boy» (1903) աշխատանքում։
Գրքերի առաջին շարքը հրատարակվել է 1910-1941 թվականներին և ունի 40 հատոր ։
Գրքերի երկրորդ շարքն ընդգրկում է 33 հատոր։ 1954 թվականին Հարիետ Ադամսն ստեղծել է «Թոմ Սվիֆթ կրտսերին»՝ հասակ առած գյուտարարի որդուն և հրատարակել գրքեր «Վիկտոր Էփլթոն II» կեղծանունով։ Տեքստերը գրվել են նաև այլ գրողների կողմից ։ Երկրորդ շարքի գրքերի սյուժեները նման են բնօրինակ շարքին և պատմում են Թոմ Սվիֆթի գիտատեխնիկական գյուտերի ու հայտնագործությունների և դրանց հետ կապված ամենատարբեր արկածների մասին։ Շարքը լույս է տեսել մինչև 1971 թվականը։
Երրորդ շարքը (1981-1984) նվիրված է Թոմ Սվիֆթ կրտսերի տիեզերական ճանապարհորդություններին և ներառում է 11 հատոր։ Ստրատեմայերի հրատարակչության հերոսի մասին գրքեր հրատարակելու իրավունքը ձեռք է բերել նաև «Simon & Schuster» հրատարակչությունը ։ Վերջինս հետագայում տպագրել է հաջորդ երկու շարքերը։
Չորրորդ շարքը (1991-1993), որում Թոմ Սվիֆթը վերադառնում է Երկիր, բաղկացած է 13 հատորից։
Աեսպա
Աեսպա (Aespa), գյուղ Էստոնիայի Ռապլամաա նահանգի Կոհիլա շրջանում։
Թոմ Սվիֆթ
Տեսք
Հինգերորդ շարքը՝ «Tom Swift, Young Inventor» (2006 թվականից) ներառում է վեց գիրք։
Աեսպա
2011 թվականի տվյալներով գյուղում բնակվում էր 1004 մարդ։
Թոմ Սվիֆթ
Տեսք
Թոմ Սվիֆթի մասին գրքերը Միացյալ Նահանգներից դուրս թարգմանվել են նորվեգերեն, ֆրանսերեն, իսլանդերեն և ֆիններեն ։
Աեսպա
Արտաքին հղումներ
Կատեգորիա:Էստոնիայի Ռապլամաա նահանգի Կոհիլա շրջանի բնակավայրեր Կատեգորիա:Էստոնիայի գյուղեր
Թոմ Սվիֆթ
Հերոս
Թոմն ընդհանուր կրթություն ստացած բնածին հանճար է, որի կերպարն ստեղծվել է Հենրի Ֆորդի, Թոմաս Էդիսոնի, Գլեն Կյորտիսի օրինակով ։
Նկատելի է, թե ինչպես է Թոմ Սվիֆթի գյուտերի բնույթը փոխվում գիտական առաջընթացին զուգահեռ. եթե առաջին շարքում նա ստեղծում է առանց լարի կապի միջոցներ ու թռչող սարքեր, ապա վերջին շարքերը նվիրված են ժամանակակից գիտության ձեռքբերումներին (տիեզերական տեխնոլոգիաներ, կիբեռնետիկա, գենետիկական ճարտարագիտություն, նանոտեխնոլոգիաներ)։ Թոմ Սվիֆթի բազմաթիվ հայտնագործություններ ունեն իրական նախատիպեր (Չարլզ Պարսոնի ալմաստի սինթեզումը) կամ կանխագուշակել ապագա տեխնոլոգիական զարգացումները։ Օրինակ՝ «Թոմ Սվիֆթն ու նրա ֆոտոհեռախոսը» գիրքը լույս է տեսել 1912 թվականին, իսկ պատկերը հեռախոսով ուղարկելու գաղափարն սկսել է զարգանալ 1925 թվականից։ 1912 թվականի «Թոմ Սվիֆթն ու նրա կախարդական տեսախցիկը» (Tom Swift and His Wizard Camera) գրքում նկարագրվում է դյուրակիր տեսախցիկի գաղափարը, որն սկսել է քննարկվել միայն 1923 թվականից ։
Ազդեցություն
1914 թվականին Էդվարդ Ստրատեմայերը ծրագրել է ստեղծել կինոնկար Թոմ Սվիֆթի մասին, բայց ֆիլմի ստեղծման այդ և հետագա նախագծերը չեն իրականացել ։ 1946 թվականին Միացյալ Նահանգներում ռադիոյով հաղորդվել է գրքերի ընթերցումներ։ Թոմ Սվիֆթին ոգեշնչման աղբյուր են կոչել մի շարք գյուտարարներ, գիտնականներ ու գրողներ՝ Ռեյմոնդ Կուրցվեյլ, Ռոբերտ Հայնլայն, Այզեկ Ազիմով , Ստիվ Վոզնյակ ։ «Քամուց քշվածները» գրքի հեղինակ Մարգարետ Միտչելը խոստովանել է, որ մանկության տարիներին կարդացել է Թոմ Սվիֆթի մասին գրքեր ։ Թոմ Սվիֆթի մասին հիշատակումներ հաճախ կարելի է հանդիպել ամերիկացի գրողների, մասնավորապես Ռեյ Բրեդբերիի և Սթիվեն Քինգի գրքերում։
Թոմ Սվիֆթի մասին գրքերի գրական ոճը բարդացված է մակբայներով, ինչը 1950-1960-ական թվականներին ծաղրանմանակել է «սվիֆթիկա» կալամբուրի տիպը Սվիֆթի գրքերի երկխոսությունների բնորոշ ոճի շնորհիվ.
«Տազեր» էլեկտրաշոկային զենքի անվանումը Ջեք Քավերը տվել է «Tom Swift and His Electric Rifle» (1911) ստեղծագործության վերնագրի առաջին տառերով՝ արտասանության հեշտության համար ավելացնելով ձայնավոր՝ Taser ։
Գրականություն
Կատեգորիա:Մանկական գրքերի շարքեր Կատեգորիա:Գրական կերպարներ Կատեգորիա:Մանկական գիտաֆանտաստիկ վեպեր
Վարինյոնի թեորեմ (երկրաչափություն)
Վարինյոնի թեորեմ, երկրաչափական փաստ, որն ապացուցվել է Պիեռ Վարինյոնի կողմից։
Սահմանումն ու ապացույցը
Կամ առավել համառոտ ձևակերպումը՝
Քառանկյան կողմերի միջնակետերով առաջացած զուգահեռագիծը հաճախ անվանում են վարինյոնական, վարինյոնյան կամ վարինյոնային։
Զուգահեռագծի կենտրոնը գտնվում է քառանկյան կողմերի միջնակետերը միացնող հատվածի միջնակետում (այդ նույն կետում է գտնվում նաև կողմերի միջնակետերը միացնող ուղիղների՝ վարինյոնյան զուգահեռագծի անկյունագծերի հատման կետ)։
Պարագիծը
Վարինյոնի զուգահեռագծի պարագիծը հավասար է մեծ քառանկյան անկյունագծերի գումարին։
Մակերեսը
Վարինյոնի զուգահեռագծի մակերեսը հավասար է մեծ քառանկյան մակերեսի կեսին։
Հետևություն թեորեմից
Ուղղանկյան ու ահվասարասրուն սեղանի համար վարինյոնյան զուգահեռագիծը շեղանկյուն է, իսկ շեղանկյան համար՝ ուղղանկյուն։
Արտաքին հղումներ
Կատեգորիա:Հարթաչափություն Կատեգորիա:Էվկլիդեսյան երկրաչափության թեորեմներ
Սատանան կրում է Պրադա
«Սատանան կրում է Պրադա» (The Devil Wears Prada), Դեյվիդ Ֆրանկելի կողմից 2006 թվականին նկարահանված ամերիկյան ֆիլմ-դրամա՝ հիմնված Լորեն Վայզբերգերի համանուն վեպի վրա։
(4748) Տոկիվագոզեն
(4748) Տոկիվագոզեն (Tokiwagozen), աստերոիդ աստերոիդների հիմնական գոտում։ Հայտնաբերվել է 1989 թվականի նոյեմբերի 20-ին Կենձո Սուզուկիի և Տակեշի Ուրատայի կողմից Տոյոտայում ։
Սատանան կրում է Պրադա
Սյուժե
Գավառական աղջիկ Անդրեան (Էն Հեթուեյ) երազում էր լրագրող դառնալու մասին։ Համալսարանն ավարտելուց հետո նա ստանձնում է ամենակարող Միրանդա Փրիսթլիի (Մերիլ Սթրիփ) օգնականի պաշտոնը։ Վերջինս նյույորքյան ամենախոշոր նորաձևության ամսագրերից մեկի՝ «Runway»-ի խմբագիրն էր։ Անդրեան շատ էր երազում նման աշխատանքի մասին՝ չիմանալով, թե ինչպիսի նյարդային լարվածության հետ է այն կապված։
Ծանոթագրություններ
Կատեգորիա:2006 ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան կինոկատակերգություններ Կատեգորիա:Անգլերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:20th Century Fox ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ամերիկյան վեպերի էկրանավորումներ Կատեգորիա:Նյու Յորքում նկարահանված ֆիլմեր Կատեգորիա:Փարիզում նկարահանված ֆիլմեր Կատեգորիա:Ֆիլմեր Փարիզի մասին Կատեգորիա:Ամերիկյան կատակերգական դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում
(4748) Տոկիվագոզեն
Միջին հեռավորությունը Արեգակից կազմում է 2,746784 ա. մ., առավելագույնը մոտենում է 2,595 ա. մ. հեռավորության վրա և հեռանում 2,8986 ա. մ. ։ Արեգակի շուրջ մեկ ամբողջական պտույտ է կատարում 1662,78 երկրային օրվա ընթացքում, իր ուղեծրով շարժվելով միջինում 0,216505 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,31° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Կենձո Սուզուկիի կողմից հայտնաբերված աստերոիդներ Կատեգորիա:Տակեշի Ուրատայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վլադիմիր Տրենին
Վլադիմիր Վլադիմիրի Տրենին (Владимир Владимирович Тренин, ), խորհրդային գրականագետ և քննադատ, զբաղվել է Վլադիմիր Մայակովսկու ստեղծագործության ուսումնասիրությամբ։
Կենսագրություն
Վլադիմիր Տրենինը ծնվել է Ելիզավետգրադում։ Սովորել է Մոսկվայի ՎԽՈՒՏԵՄԱՍ-ի ճարտարապետական ֆակուլտետում ։ Հրատարակվել սկսել է 1928 թվականին «Новый ЛЕФ» ամսագրում ։
Հեղինակել է «Մայակովսկու բանաստեղծության արվեստանոցում» («В мастерской стиха Маяковского», 1937) գիրքը, մի քանի հոդվածներ բանաստեղծ Վլադիմիր Մայակովսկու մասին։ Մայակովսկու մասին որոշ հոդվածներ գրվել են Նիկոլայ Խարջիևի հետ համահեղինակությամբ, որը 1970 թվականին դրանք ընդգրկել է Տրենինի հետ համատեղ գրած «Մայակովսկու բանաստեղծական մշակույթը» (ռուս․՝ «Поэтическая культура Маяковского») ուսումնական գրքում։ Մասնակցել է Մայակովսկու ստեղծագործությունների խմբագրմանը ։ Գրողների միության անդամ է դարձել 1940 թվականին։
Մասնակցել է Հայրենական մեծ պատերազմին, զոհվել է Արևմտյան ճակատում 1941 թվականի հոկտեմբերին ։
Գրականություն
Կատեգորիա:Գիտնականներ այբբենական կարգով Կատեգորիա:Խորհրդային գրականագետներ Կատեգորիա:Խորհրդային գրաքննադատներ
Օնիշկովցի (գյուղ, Շեպետովի շրջան)
Օնիշկովցի (Онишківці), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Օնիշկովցի գյուղում բնակվում էր 561 մարդ։ Բնակավայրը զբաղեցնում է 0,119 կմ² տարածք։ Բնակչության խտությունը կազմում էր 4714,29 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Շեպետովի շրջանի բնակավայրեր Կատեգորիա:Ուկրաինայի գյուղեր
Առնե Յակոբսեն
Առնե Էմիլ Յոկոբսեն (Arne Emil Jacobsen ), դանիացի ճարտարապետ և դիզայներ, դանիական ֆունկցիոնալիզմի ոճի հիմնադիր։ Ալվար Աալտոյի հետ միասին սկանդինավյան դիզայնի ամենահայտնի ներկայացուցիչն է ։ Բացի ճարտարապետական կառույցներից, ստեղծել է մի շարք ինքնատիպ աթոռներ և կահույքի այլ տեսակներ։ Արժանացել է միջազգային մի շարք պատվոգրերի և մեդալների։
Կենսագրություն
Յակոբսոնը ծնվել է Կոպենհագենում 1902 թվականին։ Առաջին մասնագիտությամբ եղել է աղյուսագործ։ Ապա 1924 թվականին ընդունվել է Դանիայի գեղարվեստի թագավորական ակադեմիա ։
Դեռևս ուսանող Յակոբսոնը մասնակցել է 1925 թվականի Համաշխարհային ցուցահանդեսին, և աթոռի դիզայնի համար շահել արծաթե մեդալ։ Այս ճանապարհորդության ժամանակ նա տպավորվել է Շառլ Էդուար լը Կորբյուզիեի «L’Esprit Nouveau» հանդեսի տաղավարի նորարարական գեղագիտությամբ։ Ակադեմիան լքելուց առաջ Յակոբսոնը մեկնել է նաև Գերմանիա, որտեղ ծանոթացել է Լյուդվիգ Միս վան դեր Ռոեի և Վալտեր Գրոպիուսի ռացիոնալիստական ​​ճարտարապետությանը։ Նրանց աշխատանքներն ազդել են նրա վաղ ստեղծագործությունների վրա, ներառյալ գեղարվեստական ​​պատկերասրահի ավարտական ​​նախագիծը, որի շնորհիվ ոսկե մեդալ է ստացել ։
Երբ սկսվել է Երկրորդ աշխարհամարտը, նա, որպես հրեա, ստիպված է եղել Դանիայից փախչել Շվեդիա, որտեղ արգելել են աշխատել որպես ճարտարապետ, ստիպված դարձել է տեքստիլ նկարիչ ։
Աշխատանք կահույքի դիզայնի ոլորտում
Առնե Յակոբսոնը Երկրորդ համաշխարհային պատերազմից հետո է որոշել զբաղվել կահույքի դիզայնով։ Նրա գրեթե բոլոր իրերը նախատեսված են հատուկ տարածքների համար։ Յակոբսոնի շատ աշխատանքներ դարձել են դասական, որոնց շարքում առանձնակի տեղ ունեն ստորև ներկայացրած մի քանիսը։
Ծանոթագրություններ
Կատեգորիա:Դանիացի ճարտարապետներ Կատեգորիա:Բեռլինի գեղարվեստի ակադեմիայի անդամներ Կատեգորիա:Դանիացի դիզայներներ
Էլֆեր
Էլֆեր (elf, elf), կախարդական ժողովուրդ գերմանասկանդինավյան և կելտական բանահյուսություններում։ Հայտնի են նաև ալվեր և սիդեր անվանումներով։ Էլֆերի նկարագրությունները տարբեր առասպելներում տարբեր են, բայց սովորաբար նրանք գեղեցիկ և վառ արարածներ են, անտառի ոգին են և մարդկանց բարեկամը։ Նրանք մշտապես հեքիաթային և ֆանտաստիկ գրականության կերպարներ են։
Անգլերեն լեզվում fair բառը 12-15-րդ դարերում փոխառվել է հին ֆրանսերենի «faerie» բառից. այն ինչ-որ կերպ կապված է բնակության և առասպելական «փոքրիկ մարդկանց» գործունեության հետ։ Ֆրանսիական տերմինի աղբյուրը համարվում է Fata բառը։ Fata բառը կիրառվում է իգական սեռով ռոմանական լեզվախմբերում և ի սկզբանե եղել է գոյականի չեզոք սեռի հոգնակի թիվ («fates») և բխում է fatum բառից։ Անգլիայում պատկերացում կար միայն էլֆերի մասին, իսկ ահա Նորմանդիայի հյուսիս-ֆրանսիական ժողովրդական բանահյուսությունից հայտնի փերիների մասին պատկերացումներն այստեղ ի հայտ եկան միայն Ուիլյամի գրավումից հետո ։
Անվան ստուգաբանություն
Գերմաներեն լեզվում կան մի խումբ բառեր, նմանատիպ «elv», անգլո-սաքսոներեն «aelf», շվեդերեն «alv», նորվեգերեն «alv» և իսլանդերեն «alf-ur». սա խոսում է այն մասին, որ այս բառն ունի նույն արմատը, հետևաբար, նկարագրությունն էլֆերի մասին բոլոր ժամանակակից գերմանական ժողովուրդների նախնիների շրջանում նույնն է եղել։ Նույն ծագումն ունի նաև գերմանական «էլֆ» բառը, որը հասկանալ մի փոքր դժվար է։ Մի քանի հետազոտողներ այդ բառը կապում են ռումիներեն «ալբ»՝ «սպիտակ» արմատին։ Կա կարծիք, որ դա բխում է ուելսերեն կամ իռլանդերեն «ellyl» կամ «aillil»՝ «փայլող» բառից։ Իսկապես, էլֆերը հին լեգենդներում տարբերվում էին իրենցից բխող փայլով։
Հնդկական դիցաբանության մեջ Ռիբխուկշաններ նշանակում է ցածր դասի աստվածներ, ովքեր հարստություն և պտղաբերություն էին տալիս։ «Ռիբխուկշաններ» նշանակում է «խորամանկ», «հմուտ», «ճարպիկ», «խելացի», և կարծիք կա, որ դա ունի նույն արմատը, ինչ անգլերեն «elf», լատիներեն «albus», հնարավոր է նաև հայերեն «աղավնի» բառերը։
Ալվեր
Դվերգները խորամանկ գաճաճներ են։ Դրանք թզուկների անվանումներն են։ Հնարավոր է, որ հատկապես ալվերն են բաժանվում պայծառների և մռայլների, իսկ մռայլները կոչվում են ցվերգներ։ Այս տարբերությունը ստացվել է «ալվ» բառից։ Ակնհայտ է, որ հետագայում այդ բառից էլ ստեղծվել է «էլֆ» բառը։ Համաձայն Կրտսեր Էդդի՝ ալվերը և ցվերգները ծնվել են Իմիրայի մսի մեջ, որպես ճիճուներ, բայց աստվածների կամքով ընդունել են իրենց մեջ մարդկային միտքը և ստացել մարդկային կերպարանք։ Սակայն Ավագ Էդդը ցվերգների ի հայտ գալը փոքր-ինչ այլ կերպ է ներկայացնում։ Դրանում ասվում է, որ աստվածները ստեղծել են երկու գաճաճներին Բրիմիրայի արյունից և Բլաինայի ոսկորից, իսկ մյուսներին ստեղծել են կավից։ Սակայն այստեղ զարմանալի ոչինչ չկա, եթե հիշենք, որ Բրիլիրը և Բլաինսը պարզապես Իլիրայի այլ անուններն են։
Ալվերը բնության ոգիներն են։ Նրանք ապրում են Ալվխեյ երկրում։ Նրանց արտաքին տեսքը նման է արևի։ Ալվերին իշխում է Վելունդ դարբին աստվածը։
Դվերգները կամ Ցվերգները ստորգետնյա թզուկներ են և հմուտ դարբիններ։ Նրանք ապրում են գետնի տակ և վախենում են լույսից, որովհետև արևի շողերը նրանց քար են դարձնում։ Նրանք բարձրահասակ չեն, բայց շատ ուժեղ են։ Նրանց արտաքին տեսքը այդքան էլ նկարագրված չէ, բացի նրանից, որ նրանք ցածրահասակ են և կանխագուշակում են մոտալուտ վտանգը։ Նրանք առևանգում էին երեխաներն և կենդանիներին։ Նրանք համարվում են «սև էլֆեր»։ Նրանցից է տարածվել անգլալեզու թզուկների կերպարները։ Նրանց վստահված էր երկրի ընդերքը, քանի որ գրեթե ամենուր դվերգներին համարում էին հմուտ դարբիններ, քանի որ նրանք կարողանում էին հեշտությամբ կռել ոսկի, արծաթ կամ ամուր և ճկուն պողպատ՝ դրանցից պատրաստելով տարբեր իրեր, որոնք հազիվ թե մարդկային աչքից չվրիպեին։
Ահա հին գերմանոսկանդինավյան մի լեգենդ խորամանկ և վրիժառու թզուկ դվերգների մասին։
Կելտերը ցվերգներին կեղծ փողատերեր էին համարում՝ հավաստիացնելով, որ այն կախարդական պարկը, որ ամրացված է նրանց գոտուց, մշտապես լիքն է ոսկե մետաղադրամներով, ու եթե որևէ մեկին հաջողվի տիրանալ այդ գանձերին, նա մինչև իր կյանքի վերջը շատ հարուստ կլինի։
Տուատները կելտերի մոտ
Հնագույն ժամանակներում Իռլանդիայում ի հայտ եկան Դաննանի տուատները (աստվածուհի Դանուի ցեղերը կամ Դանուի երեխաները)։ Իրենց մոգությամբ նրանք երկիրը պատել էին խիտ մառախուղով և լիովին իշխում էին կղզիների վրա՝ պայքարելով այլ ցեղախմբերի և ֆոմորամ-դևերի հետ, որոնք գալիս էին ծովի մյուս կողմից։ Հետագայում Դաննանի տուատները իշխանությունը Իռլանդիայում զիջեցին Միլի որդիներին՝ միլեզներին։ Միլեզները տուատների հետ պայմանագիր կնքեցին, ըստ որի՝ կղզիների տիրապետությունը անցնում էր միլեզներին, իսկ Դանուի երեխաները կարող էին ապրել Իռլանդիայում, սակայն ոչ թե երկրի մակերևույթի վրա, այլ բլուրների ներսում՝ սիդամներում։ Այստեղից էլ առաջացավ տուատների նոր անվանումը՝ սիդեր (Sídhe) կամ շի (Shee)։
Գերբնական արարածներին անվանման մեջ «Շի» մասնիկի առկայությունը գրեթե միշտ վկայում է այն մասին, որ այդ էակը գերմանական կամ կելտական առասպելաբանությունից է։ Օրինակ՝ բաավան շի, բանշի, կայտ շի, դինի շի, շիֆրա և այլն։
Սիդերի կերպարը գրեթե համընկնում է էլֆերի մասին ժամանակակից և դասական գրականության մեջ նկարագրվող կերպարներին։
Սիդերը բարձրահասակ են և գեղեցկադեմ։ Սակայն նրանց հպումը բավական է, որ մարդ խելագարվի. սիդերի նետերի ծայրակալերը ներծծված են թույնով և սպանում են միանգամից։ Սիդերին իշխում է Մեդբ թագուհին, ով ունի երկնագույն աչքեր և սպիտակափայլ մազեր։ Նա, ում կհաջողվի տեսնել նրան, կմեռնի սիրուց և կարոտից։ Եթե սիդերին չանհանգստացնեն, նրանք մարդկանց վրա ոչ մի ուշադրություն չեն դարձնի։ Նրանք ապրում են իրենց կյանքով, իրենց հոգսերով, նրանք արածեցնում են անասուններին, պարում են, վիսկի են խմում, երաժշտությամբ են զբաղվում։ Սիդերից հատուկ զգուշանալ է պետք Հելլոինի օրերին (31 հոկտեմբեր)՝ կելտական հեթանոսական տոն, նոր տարվա սկիզբ։ Համարվում է, որ այդ ժամանակ սիդերը տեղափոխվում են մի բլուրից մյուսը։ Սիդերը հաճախակի հրապուրում և տանում են մահկանացու տղամարդկանց (ասպետներին, իշխաններին կամ արքայազններին)։ Իռլանդական «Գեղեցկադեմ Կոնդլի՝ հարյուր ճակատամարտերի Կոնդայի որդու անհետացումը» ասքում պատմվում է, որ սիդերից մի աղջիկ երկար ժամանակ հրապուրում էր մի տղամարդու։ Աղջիկն ասում էր տղային.
Էլֆերն անգլիական բանահյուսությունում
Անգլիացիներն ի տարբերություն Սկանդինավյան թերակղզու և գերմանիայի բնակիչների, էլֆերին չեն բաժանում պայծառների և մռայլների։ Էլֆերին անգլիացիները տեսնում են փերիների կերպարով՝ ոչ չար, ոչ էլ բարի էակներ, իրենց տարօրինակություններով, իրենց արատներով և ցանկություններով։ Որոշ անգլիական տարածքներում մարդիկ հավատում են քիչ թե շատ բարի, բայց և չարաճճի էլֆերի գոյությանը, իսկ մյուս տարածքներում՝ դաժան, կատաղած, անճոռնի մարդուկների գոյությանը, որոնք նույնպես կոչվում են էլֆեր։ Հաճախակի նրանց կոչում են մեկ բառով՝ պիքսի (pixie)։
Էլֆերի մոտ առկա է մի անտանելի արատ։ Դա գողության նկատմամբ հակումն է։ Եթե նրանք բավարարվեին սիսեռի արտերը քաղելով, գարեջրի տակառները դատարկելով կամ էլ նկուղում հին թանկագին գինիների տակառները ձողիկներով դատարկելով, դա դեռ տանելի կլիներ։ Բայց ոչ, նրանց գողությունը ընդունում էր շատ ավելի վտանգավոր բնույթ։ Նրանք գողանում էին նորահարսերին բլուրների վրայից անմիջապես պսակադրությունից հետո, իսկ նորածին երեխաներին՝ մինչև մկրտվելը։ Գողացված փոքրիկների փոխարեն նրանք օրորոցում թողնում էին իրենց անճոռնիներին, որոնք իրենց անտանելի ճղճղոցներով, համառությամբ և չարությամբ անտանելի անհանգստություն էին պատճառում։
Ահա էլֆերի մասին մի հատված տիպիկ անգլիական հեքիաթից.
Էլֆերը դանիական բանահյուսությունում
Դանիայում «էլֆեր» բառի տակ ենթադրվում է արարածներ, որոնց մասին լեգենդը մեծ տարածում ունի հյուսիսային Եվրոպայում։ Նրանց նկարագրությունները նույնն են, տղամարդիկ նման են լայնեզր գլխարկներով ծերերի, իսկ կանայք երիտասարդ են և գեղեցիկ, սակայն նրանք իրենց կանաչ հագուստի տակ կրում են ցլերի պոչեր (տղամարդիկ նույնպես), իսկ եթե կին-էլլեին հաջողվի տեսնել թիկունքից, ապա հնարավոր է նկատել, որ նրանց մեջքը և ծոծրակը փոս ընկած են։
Էլֆերը շվեդական բանահյուսությունում
Չնայած էլֆերի մասին լեգենդները այնքան էլ տարածված չեն Շվեդիայում, բայց նրանց բանահյուսության մեջ ընդգրկված են մեծ քանակով պատմություններ և առասպելներ փերիների և տարբեր տեսակի առեղծվածային էակների մասին, որոնք բնակվում են անտառներում։ Համարվում է, որ անտառային ոգիների մասին հիշեցվում է շվեդական հնագույն ասքերում. դրանք անտառային էլֆերն էին կամ, այսպես կոչված, անտառային ժողովուրդ։
Հեթանոսական ժամանակներում մարդիկ հավատում էին, որ տարածված և հզոր ծառերում բնակվում են էլֆեր։ Հեթանոսական թփուտների և ծառերի սրբության աուրան սկիզբ է առնում զոհաբերության հնագույն սովորությունից, հետևաբար բնակելի ծառերի միտքը փոխառված է հունահռոմեական մշակույթից։
Շվեդիայում, ինչպես նաև հյուսիսային Եվրոպայի երկրներում, անտառներում բնակվող կախարդական սնամեջ մեջքերով էակների մասին կան տարբեր ասքեր։ Շվեդները նրանց սկոգե էին անվանում։ Սկոգերը ոչ մի առնչություն չունեն չար ոգիների հետ, բայց մարդիկ նախընտրում էին չհանդիպել նրանց, այդ իսկ պատճառով անտառ գնալիս իրենց հետ մետաղական առարկաներ էին վերցնում։ Այն միտքը, որ գերբնական էակները վախենում էին երկաթից, լայն տարածում ուներ Եվրոպայում։ Շվեդիայում մինչև այժմ կարելի է տեսնել էլֆիական խորան, որոնց վրա հեթանոսական ժամանակներում կատարվում էին զոհաբերություններ և ծիսակատարություններ։ Այդ ծիսակատարությունների մի մասը շարունակվում են կատարվել նաև քրիստոնեություն ընդունելուց հետո։ Հաճախակի հանդիպում են պատմություններ «վհուկների օղակների» մասին։ Կա կարծիք, որ այդ վայրերում էլֆերը կամ անտառային ոգիները գիշերային երգեցողությամբ էին զբաղվում։
Տարբեր ժողովուրդների մոտ կան լեգենդներ այն մասին, թե ինչպես էին էլֆերը առաջարկում մահկանացուներին միանալ իրենց երգչախմբերին և պարերին։ Եթե մարդը հրաժարվում էր, վրեժխնդիր էլֆերը նրան պատում էին սարսափելի հիվանդություններով և դժբախտություններով, իսկ եթե համաձայնվում էր, ապա առավոտյան, երբ Էլֆերի կախարդությունը ցրվում էր, մարդուն գտնում էին մահացած վհուկների օղակում։ Ռոջեր Ժելյազնին իր էպիկական «Ամբերի տարեգրությունում» վեպում օգտագործել է կելտական հնագույն լեգենդը վհուկների օղակի մասին.
Հետաքրքիր է, որ շվեդական որոշ ասքերում էլֆերը բաժանվում էին երեք խմբի՝ պատկանելով համապատասխանաբար հողի, օդի, ջրի տարերքներին։ Անտառային էլֆերը այս դեպքում պատկանում են հողի տարերքին։ Այդ կերպ Շվեդիայում տարածված է ասք լեռնային ժողովրդի մասին։ Այդ էակների մասին շատ քիչ բան է հայտնի. լեռնային ժողովուրդներ են կոչվում նաև էլֆերը, թզուկները, մինչև անգամ տրոլները։
Էլֆերը նորվեգական բանահյուսությունում
Նորվեգիայում լայն տարածում ունեն հեքիաթներ և լեգենդներ տարաբնույթ ստորին դիցաբանական էակների մասին, որոնց մեկ բառով անվանում են տուսսերներ։ Այդ անվան ներքո կարելի է հասկանալլ էլֆերին, թզուկներին, վետիրներին (թզուկներիի այլ անվանում), խուլդրային (կովի պոչով գեղեցիկ կին), տրոլներին և նույնիսկ նիսսեին։ Այդ գերբնական ժողովրդի մասին նորվեգական պատկերացման առանձնահատկությունն այն է, որ տուսսերները, ինչպես և մարդիկ, կառուցում են տներ և եկեղեցիներ, զբաղվում են անասնապահությամբ և ապրում գյուղերում։
Լեհ հետազոտող Վոյցեխ Գորչակը նշում է.
Էլֆերը ժամանակակից մշակույթում
Էլֆերը խորությամբ արմատացել են եվրոպական ավանդույթներում։ «Էլֆ» բառը ըստ էության համարվում է որոշակի ընդհանրություն. էլֆեր են կոչում անտառային ոգիներին, փերիներին, թզուկներին և տրոլներին։
Զվարճալի արարածներներին, որոնք ուղեկցում են Սանտա Կլաուսին և օգնում նրան տեղափոխել նվերները, անվանվում են Սուրբ ծննդյան էլֆեր։
Հետաքրքիր է էլֆերի կերպարը Շեքսպիրի մոտ։ Էլֆերի մասին հիշատակվում է Վոլֆգանգ Գյոթեի «Ֆաուստ»-ում։ Էլֆերը ներկա են Ռեդյարդ Կիպլինգի, լորդ Դանսենի («Էլֆերի թագավորի դուստրը», 1924), Տոլկինի («Հոբիթ կամ դեպի այնտեղ և հետ», 1937, «Մատանիների տիրակալը», 1954), Անջեյ Սապկովսկու («Կախարդ» շրջան, 1990-1998) ստեղծագործություններում։
Շեքսպիրի և Տոլկինի ստեղծագործություններում էլֆերի կերպարները տարբերվում են։ Շեքսպիրը օգտագործել է անգլիական բանահյուսության և ժողովրդական հեքիաթների կերպարները, իսկ Տոլկինն իր ստեղծագործություններում օգտագործել է նյութեր վերցված «Էդդեր»-ից և գերմանական այլ ասքերից։
Ֆանտաստիկ գրականության մեջ գորշ էլֆերը ապրում են նոր ծնունդ։ Տոլկինը «Սիլմարիլիոնում» օրկերին նկարագրել է որպես էլֆերի չար հակապատկերներ, նրանց՝ չարի վերակերպված տարբերակ՝ սև մաշկով և արևի նկատմամբ վախով։ «Գորշ էլֆեր» հասկացությունը Տոլկինի մոտ սակայն կիրառվում է ոչ թե նրանց, այլ էլֆերի այն ցեղերի նկատմամբ, որոնք չեն տեսել Դրեվների լույսը և չեն եղել Վալինորում։
Մի շարք գրողներ, ինչպես նաև դերերի համակարգի ստեղծողները, իրենց ստեղծագործություններում գորշ էլֆերին ներկայացնում են որպես էլֆերի ռասայի առանձին տարատեսակ՝ հաճախակի հիշատակելով երկու ժողովուրդների բաժանումը, որոնք հնում միասնական էին։ Գորշ էլֆերի ավելի ճանաչված կերպար են հանդիսանում դրոուները Dungeons & Dragons դերախաղից՝ իրենց մեջ ամփոփելով բազմաթիվ գծեր, որոնք հատուկ են ինչպես դիցաբանական կենդանիներին (մուգ մաշկ, կյանք հողի տակ), այնպես էլ Տոլկինյան օրկերին (կատաղություն, սև մաշկ, վախ արևից)։
Ժամանակի ընթացքում էլֆերի մասին դիցաբանությունը, նրանց արտաքինը, բնավորությունը փոխվեցին։ Նրանց սկզբնական կերպարը և նշանակությունը կորսվեցին, քանի որ էլֆերի մասին դիցաբանության արմատները մնացին հեթանոսական ժամանակաշրջանում։ Ներկայումս էլֆերի կերպարը ժամանակակից գրական ստեղծագործություններում կախված է հեղինակի ցանկությունից և նրա՝ այդ կախարդական ժողովրդի մասին պատկերացումներից։
Արտաքին հղումներ
Կատեգորիա:Սկանդինավյան դիցաբանություն Կատեգորիա:Առասպելական ժողովուրդ Կատեգորիա:Գերմանական հեթանոսություն
Մոլլա Դավութ
Աշխարհագրություն
Տարածքը լեռնային էր։
Ավետիս Թևանյան
Կենսագրություն
Էվի Թևանյանը ծագումով ամերիկահայ է, ծնվել է Մեն նահանգի Ուեստբրուկ քաղաքում։ Թևանյանը Ռոչեստրի համալսարանում ստացել է մաթեմատիկայի բակալավրի աստիճան, Կարնեգի-Մելլոն համալսարանում՝ մագիստրոսի և դոկտորի աստիճան համակարգչային գիտությունների ոլորտում։ Կարնեգի-Մելլոնում Ռիչարդ Ռաշիդի հետ ստեղծել է Mach միկրոմիջուկը, որը հետագայում դարձավ NeXT օպերացիոն համակարգի և հետո միայն Mac OS X-ի հիմքը։ Ավետիս Թևանյանը սկզբնապես աշխատել է NeXTComputer-ում, ապա Apple-ում՝ երկու դեպքում էլ Սթիվ Ջոբսի հրավերով։ Սակայն միջուկի ստեղծումը Թևանյանի գլխավոր վաստակը չէր։
Մոլլա Դավութ
Բնակչություն
XX դարի սկզբին ուներ 45 տուն բնակիչ ։
Ավետիս Թևանյան
Կենսագրություն
Այն բանից հետո, երբ Apple-ը գնեց NeXT-ը, Է. Թևանյանը, որը Apple էր եկել Սթիվ Ջոբսի հետ, գլխավորեց ծրագրային տեխնոլոգիաների բաժանմունքը և գլխավորեց այն մինչև 2003 թ. հուլիսը։ 2003 թ. Ավետիս Թևանյանը դարձավ Apple computer-ի ծրագրային ապահովման մշակմանգծով փոխնախագահ։ Նրա նախկին պաշտոնը զբաղեցրեց Բերտրան Սերլետը՝ Թևանյանի ենթական և գործընկերը դեռ 1989 թ-ից NeXT-ի ժամանակներից։
Մոլլա Դավութ
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Քարաչոբանի շրջանի համայնքներ
Ավետիս Թևանյան
Կենսագրություն
Թևանյանը Apple-ում եղել է առաջին դեմքը Mac OS X օպերացիոն համակարգի մշակման ժամանակ։ Նա կարողացավ թողարկել Apple-ի նոր օպերացիոն համակարգը, մի խնդիր, որը մինչ այդ չէր կարողացել լուծել ոչ ոք։ Հենց Ավետիս Թևանյանի ղեկավարելու տաղանդի շնորհիվ ժամանակին թողարկվեց «իններորդ» Mac OS-ի դասական վերջին տարբերակը։ Երբ 2001-2003 թվականներին Microsoft-ի միակ օպերացիոն համակարգը Windows XP-ին էր, այդ ժամանակ լույս տեսան Mac OS X-ի երեք մեծ տարբերակներ՝ մեկը մյուսից ավելի արագ, ավելի լավ և հարմար։ Թևանյանը սահմանեց Apple-ի ծրագրային ապահովման բարձր ստանդարտներ և ձևավորեց նրա զարգացման ընդհանուր գաղափարախոսությունը երկար տարիների համար։
2006 թ. մայիսին Թևանյանը ընդգրկվեց Tellme Networks-ի տնօրենների խորհուրդում, որը զբաղվում էր հեռախոսային ցանցերի ձայնային ծրագրերի մշակմամբ (գնվել է Microsoft-ի կողմից), այնուհետև Green Hills Software-ի ներդրվող համակարգերում։
2010 թ. հունվարի 12-ին Elevation Partners մասնավոր բաժնետիրական ընկերության կողմից հայտարարվեց, որ Թևանյանը ընդունվել է ընկերություն՝ որպես կառավարիչ-տնօրեն ։
Հղումներ
Կատեգորիա:Ամերիկահայեր Կատեգորիա:Ամերիկահայ ճարտարագետներ Կատեգորիա:Հայ ծրագրավորողներ Կատեգորիա:Ամերիկացի ծրագրավորողներ
Պոլավենո
Պոլավենո (Polaveno), կոմունա Իտալիայում, Լոմբարդիա մարզի Բրեշիա գավառում ։
Բնակչությունը կազմում է 2477 մարդ, խտությունը՝ 275 մարդ/կմ²։ Զբաղեցնում է 9 կմ² տարածք։ Փոստային ինդեքս՝ 35060։ Հեռախոսային կոդ՝ 030։
Ծանոթագրություններ
Կատեգորիա:Իտալիայի բնակավայրեր
ՅՈՒՆԵՍԿՕ-ի գլխավոր կոնֆերանս
ՅՈՒՆԵՍԿՕ-ի գլխավոր կոնֆերանս, խորհրդաժողով, որը որոշում է ՅՈՒՆԵՍԿՕ-ի գործունեության հիմնական ուղղությունը։ Այն անցկացվում է երկու տարին մեկ անգամ, ընդունում է կազմակերպության ծրագիրը և բյուջեն հաջորդ ցիկլում։ Չորս տարին մեկ գլխավոր կոնֆերանսն ընտրում է գործադիր խորհրդի անդամներին և նշանակում քարտուղարության գլխավոր տնօրենին ։ Գլխավոր կոնֆերանսը ընդունում է նաև վեցամյա միջնաժամկետ ծրագիր ։ Ղեկավարումն իրականացվում է կոնֆերանսի նախագահի կողմից, որն ընտրվում է յուրաքանչյուր գումարման համար։
Կազմակերպության գոյության ողջ ընթացքում տեղի է ունեցել գլխավոր կոնֆերանսի չորս արտահերթ նիստ ։
ՅՈՒՆԵՍԿՕ-ի գլխավոր կոնֆերանսի նստաշրջաններ
Ստորև ներկայացված են ՅՈՒՆԵՍԿՕ-ի գլխավոր կոնֆերանսի հերթական և արտահերթ նստաշրջանները՝ դասակարգված ժամանակագրական հաջորդականությամբ ․
Արտաքին հղումներ
Կատեգորիա:ՅՈՒՆԵՍԿՕ
Ադամակերտի վանք
Ադամակերտի վանք, հայկական վանք Թուրքիայի Ադամակերտ քաղաքում ։ Ըստ Թովմա Արծրունու, այստեղ է թաղված V դարի եկեղեցական գործիչ և գիտնական, սպարապետ Վահան Մամիկոնյանի մորեղբայր Աղան Արծրունին ։
Ծանոթագրություններ
Կատեգորիա:Հայկական առաքելական գոյություն չունեցող վանքեր և եկեղեցիներ (Թուրքիա) Կատեգորիա:5-րդ դարի հայկական վանքեր և եկեղեցիներ Կատեգորիա:Վանի նահանգ
Լոնդոնի դիզայն փառատոն
Լոնդոնի դիզայն փառատոն, (London Design Festival) Լոնդոնում կայացող դիզայնի ամենամյա փառատոն է, հիմնադրվել է 2003 թվականին, ինչպես նաև ամենամյա միջոցառում։ Մեծ Բրիտանիայի ամենամեծ տարեկան դիզայնի միջոցառումն է։ Հարթակ է գործընկեր կազմակերպությունների համար, որոնք ներկայանում են փառատոնի օրերին և փառատոնի տարբեր նախագծերում։
Փառատոնը կայանում է ամեն տարի սեպտեմբերին։ Փառատոնի կազմակերպիչները սեպտեմբերի սկզբին ներկայացնում են կայանալիք միջոցառումների ցանկը։ 2009 թվականից փառատոնը անց է կացվում Վիկտորիայի և Ալբերտի թանգարանում (V&A), միջոցառումների, քննարկումների, ցուցադրությունների համար հատկացված են նորաբաց Սաքլեր կենտրոնը և այլ տարածքներ ։ Միջոցառումների մեծ մասի մուտքը ազատ է։
Ծանոթագրություններ
Կատեգորիա:Դիզայն
Բագրատ Եսայան
Բագրատ Եսայան (հունիսի 8, 1965, Երևան, Հայաստան) ՀՅԴ անդամ, քաղաքական գործիչ, « Երկիր» օրաթերթի գլխավոր խմբագիր։
Կենասգրություն
2011 թվականից մինչ 2013 թվական Եվրասիայի տարածաշրջանային սկաուտական կոմիտեի նախագահ ։ Համաշխարհային սկաուտական կոմիտեի 12 ընտրված անդամներից, և համաշխարհային սկաուտական շարժման գլխավոր գործադիր մարմինն է  ։ Զարգացնում է սկաուտական մշակույթը Հայաստանում և սփյուռքում։ Գլխավորել է Հայ մարմնակրթական ընդհանուր միությունը։
Եսայանը 1988 թվականին ավարտել է Երևանի պետական համալսարանը։ Եսայանն ամուսնացած է, Հայ Յեղափոխական Դաշնակցություն կուսակցության անդամ է, « Երկիր» օրաթերթի գլխավոր խմբագիրն է ։
2022 թվականի հունիսի 10 ձերբակալվել է, իսկ հունիսի 11, դատարանի որոշմամբ, արգելանքից ազատ է արձակվել, քանի որ դատարանը մերժեց մեղադրող կողմի կալանավորման միջնորդությունը ։
Տես նաև
Իշխան Սաղաթելյան
Արտաքին հղումներ
Կատեգորիա:Ապրող անձինք Կատեգորիա:Եվրասիայի տարածաշրջանային սկաուտական կոմիտե Կատեգորիա:ՀՅԴ գործիչներ Կատեգորիա:ՀՅԴ մամուլ Կատեգորիա:ՀՅԴ անդամներ
Սարանչովի փողոց (Ալուշտա)
Սարանչովի փողոց (Улица Саранчёва), փողոց Ղրիմի Ալուշտա քաղաքի կենտրոնում։ Անվանվել է Խորհրդային Միության հերոս Նիկոլայ Գեորգիևիչ Սարանչովի պատվին։ Սկիզբ է առնում թիվ 2 և 4 շենքերի մոտից և ավարտվում Օկտյաբրսկայա փողոցի հետ հատումով։ Երկարությունը 300 մետր է։
Նկարագրություն
Ալուշտա քաղաքի Սարանչովի փողոցը սկիզբ է առնում թիվ 2 և 4 շենքերի մոտից, թիվ 7 շենքի մոտից թեքվում է աջ, Արտիլերիյսկայա փողոցի հետ հատվելուց հետո շրջադարձ է անում դեպի ձախ, հատում է Բարանովի նրբանցքը և ավարտվում Օկտյաբրսկայա փողոցի հետ հատումով։ Փողոցում կա համարակալված 38 շինություն։ Կարճ փողոց է. երկարությունն ընդամենը 300 մետր է։
Սարանչովի փողոցի փոստային դասիչն է՝ 298515։
Փողոցն անվանվել է հյուսիսարևմտյան ռազմաճակատի հատուկ ավիացիոն բրիգադի 35-րդ արագաթռիչ ռմբակոծիչ գնդի էսկադրիլյայի հրամանատար, Խորհրդային Միության հերոս Նիկոլայ Գեորգիևիչ Սարանչովի (1906-1944) պատվին։ Նա ծնվել է Յալթայում, խաղողագործ է աշխատել «Ալուշտա» խորհրդային տնտեսությունում։ 1926 թվականից ծառայել է Կարմիր բանակում։ 1940 թվականի հունվարի 19-ին ԽՍՀՄ Գերագույն խորհրդի նախագահության հրամանագրով Ֆինլանդիայի սպիտակ գվարդիայի դեմ պայքարի ճակատում հրամանատարության մարտական առաջադրանքները օրինակելի կատարելու և միաժամանակ ցուցաբերած քաջության ու հերոսություն համար կապիտան Նիկոլայ Գեորգիևիչ Սարանչովին շնորհվել է Խորհրդային Միության հերոսի կոչում։ Փոխգնդապետ Սարանչովը զոոհվել է 1944 թվականին՝ Լա-5 ինքնաթիռի փորձնական թռիչքի ժամանակ ։
Գրականություն
Կատեգորիա:Ալուշտայի փողոցներ
Իգումնովո (գյուղ, Ձեռժինսկ քաղաքային օկրուգ)
Իգումնովո (Игумново), գյուղ Ռուսաստանի, Նիժնի Նովգորոդի մարզի Ձեռժինսկ քաղաքային օկրուգի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Ձեռժինսկ քաղաքային օկրուգի բնակավայրեր
This Is It (ալբոմ)
Michael Jackson's This Is It (կամ This Is It), ը ամերիկյան փոփ երգիչ Մայքլ Ջեքսոնի երկսվառականի հավաքածու է, որը թողարկվել է 2009 թվականի հոկտեմբերի 26-ին Epic Records-ի կողմից։ This Is It-ը հիմնականում պարունակում է նախկինում թողարկված երգեր և 6 նախկինում չթողարկված երգ։ This Is It-ը 6-րդ ետմահու թողարկված ալբոմն է, ետմահու թողարկված ալբոմներն են «The Collection», «Hello World։ The Motown Solo Collection», «The Stripped Mixes», «The Definitive Collection» և «The Remix Suite»։
This Is It-ը տարբեր քննադատությունների է արժանացել, թե ինչպես դրական, այնպես էլ բացասական։ Որոշ քննադատներ համարում են, որ այս ալբոմը գումար աշխատելու միջոց է։ This Is It-ը ինչպես սկավառակի տոսքով է լույս տեսել, այնպես էլ համացանցից բեռնելու հնավորությամբ (թվային)։ 11 երկրներում ալբոմը դեբյուտացվել է համար 1 հորիզոնականի ներքո, այդ թվում ԱՄՆ-ում, Միացյալ Թագավորությունում, Կանադայում, Ճապոնիայում, Իտալիայում և Ֆրանսիայում։
This Is It'-ը դարձել է ոսկե, պլատինե, կրկնակի պլատինե մի քանի երկրներում։ Ներկա պահին ալբոմը ամբողջ աշխարհում վաճառվել է 5 մլն. օրինակով ։
Աղբյուրներ
Կատեգորիա:Մայքլ Ջեքսոնի հավաքածուներ Կատեգորիա:2009 ալբոմներ Կատեգորիա:Billboard 200 գլխավորած ալբոմներ
Նարիման Նարիմանովի տուն-թանգարան
Նարիման Նարիմանովի տուն-թանգարան (Nəriman Nərimanovun xatirə muzeyi), տուն-թանգարան, որտեղ ապրել է ադրբեջանցի նշանավոր հասարակական-քաղաքական գործիչ, գրող, հրապարակախոս և բժիշկ Նարիման Նարիմանովը 1913-1918 թվականներին ։